Diari Oficial de la Generalitat Valenciana


Sumari del DOGV 9269, del 02-02-2022 (2022/752)

Extracte de la Resolució de 21 de desembre de 2021, del rector de la Universitat Politècnica de València, per la qual es convoca la segona olimpíada «Enginyeria en l'edificació: construint amb enginy» per a alumnat d'ESO, Batxillerat i cicles formatius de grau mitjà (CFGN) i superior (CFGS) per a centres educatius de la província de València, per al curs 2021-2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9269

Data del DOGV
:   02-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/752


Data del document
:   21-12-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 21 de desembre de 2021, del rector de la Universitat Politècnica de València, per la qual es convoca la segona olimpíada «Enginyeria en l'edificació: construint amb enginy» per a alumnat d'ESO, Batxillerat i cicles formatius de grau mitjà (CFGN) i superior (CFGS) per a centres educatius de la província de València, per al curs 2021-2022. [2022/752]  
BDNS (identif.): 608011.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/608011  
  
Primer. Beneficiaris  
Hi podran participar els estudiants de centres educatius de la província de València que, al final de termini de sol·licituds, complisquen els següents requisits:  
a) Alumnes que estiguen matriculats en ESO, Batxillerat i cicles formatius de grau mitjà (CFGM) i superior (CFGS) en centres educatius de la província de València en el curs 2021-2022. Els equips estaran constituïts per un mínim de dos participants i un màxim de cinc. A més, per a entrar en la competició cada equip haurà d'estar acompanyat almenys per un/a professor/a («Tecnologia» en ESO i Batxillerat, «Projectes o assignatura relacionada» en cicles formatius de grau mitjà i superior) coordinador/a del projecte, la missió del qual serà guiar a l'alumnat durant la competició. El/la tutor/a, que no serà comptada/o com a integrant de l'equip, podrà guiar a més d'un equip.  
  
Segon. Objecte  
L'objecte d'aquesta convocatòria per part de la Càtedra Arquitectura Tècnica és la concessió de 3 premis per cada nivell acadèmic (ESO, Batxillerat, CFGS i CFGM) per als millors treballs presentats pels equips participants en la convocatòria 2021-2022 de la II olimpíada «Enginyeria en l'edificació: construint amb enginy».  
  
Tercer. Bases reguladores  
Accessibles en http://www.etsie.upv.es/  
  
Quart. Quantia  
S'estableixen 3 premis per cada nivell acadèmic dotats:  
- Un primer premi al millor projecte relacionat amb l'enginyeria en l'edificació amb la sostenibilitat per un import de 1.000 ?.  
- Un segon premi al millor projecte relacionat amb l'enginyeria en l'edificació amb la sostenibilitat per un import de 500 ?.  
- Un tercer premi al millor projecte relacionat amb l'enginyeria en l'edificació amb la sostenibilitat per un import de 250 ?.  
  
Cinqué. Termini de presentació de sol·licituds  
El termini de presentació de sol·licituds estarà obert el 15 de febrer de 2022 i finalitza l'1 de març de 2022.  
  
València, 21 de desembre de 2021.- El rector: José E. Capilla Romá.